PATVIRTINTA

Kalvarijos sav.

Akmenynų pagrindinės mokyklos

direktoriaus 2018-12-23 d.

įsakymu Nr. 118

**KALVARIJOS SAV. AKMENYNŲ PAGRINDINĖS MOKYKLOS**

**NAUDOJIMOSI BIBLIOTEKA TVARKOS APRAŠAS**

**I SKYRIUS**

**BENDROJI DALIS**

1. Naudojimosi biblioteka tvarka (toliau – tvarka) nustato bendrą naudojimosi Akmenynų pagrindinės mokyklos bibliotekos fondais tvarką (reglamentuotą vadovaujantis Lietuvos Respublikos Kultūros ministerijos 2010-08-20 d. įsakymu Nr. ĮV- 442).

2. Bibliotekos fondai yra Akmenynų pagrindinės mokyklos turtas, saugomas valstybės įstatymų nustatyta tvarka. Biblioteka turi teisę naudotis Akmenynų pagrindinės mokyklos bendruomenės nariai.

3. Biblioteka garantuoja teikiamos informacijos pilnumą, spaudinių ir kitų dokumentų, neatsižvelgiant į jų autorių ar juose užfiksuotų žinių politinę ar ideologinę orientaciją, prieinamumą.

4. Naudojimasis Akmenynų pagrindinės mokyklos biblioteka yra nemokamas.

**II SKYRIUS**

**SKAITYTOJŲ IR LANKYTOJŲ APTARNAVIMO ORGANIZAVIMAS**

5. Asmenys, norėdami naudotis bibliotekoje saugomais spaudiniais ir kitais informacijos šaltiniais, privalo užsiregistruoti bibliotekoje.

6. Akmenynų pagrindinės mokyklos mokiniai registruojami pagal patvirtintus klasių sąrašus.

7. Kiekvienas skaitytojas yra supažindinamas su naudojimosi mokyklos biblioteka tvarka.

8. Bibliotekos lankytojas – kiekvienas asmuo, apsilankęs bibliotekoje, nepaisant apsilankymo tikslo (paimti ar grąžinti spaudinį ar kitą dokumentą, pratęsti jo grąžinimo terminą, gauti informaciją, dalyvauti renginyje ar kt.)

**III. SKYRIUS**

**SKAITYTOJŲ IR LANKYTOJŲ APTARNAVIMO TVARKA**

9. Skaitytojas į namus gali gauti ne augiau 10 spaudinių ir ne ilgesniam kaip 30 dienų laikotarpiui. Mokomoji literatūra išduodama vieneriems mokslo metams. Naujai gauti, didelę paklausą turintys spaudiniai ir kiti dokumentai į namus neišduodami.

10. Reti ir vertingi informaciniai leidiniai, periodiniai leidiniai į namus neišduodami.

**IV SKYRIUS**

**SKAITYTOJO TEISĖS, PAREIGOS IR ATSAKOMYBĖ**

11. Skaitytojai turi teisę:

11.1. gauti iš bibliotekos fondo spaudinius ir kitus dokumentus laikinam naudojimuisi į namus;

11.2. gauti išsamią informaciją apie bibliotekos fondą ir jos teikiamas paslaugas;

11.3. lankytis bibliotekoje rengiamose parodose ir kituose renginiuose;

11.4. prašyti pratęsti spaudinių ir kitų dokumentų grąžinimo terminą.

12. Skaitytojai privalo:

12.1. tausoti ir saugoti bibliotekos spaudinius ir kitus dokumentus, negadinti bibliotekos inventoriaus;

12.2. gautą knygą peržiūrėti ir apie pastebėtus trūkumus pranešti bibliotekininkei;

12.3. nustatytu laiku grąžinti paimtus spaudinius ir kitus dokumentus arba pratęsti jų grąžinimo terminą.

13. Skaitytojo atsakomybė:

13.1. praradęs ar nepataisomai sugadins spaudinį ar kitą dokumentą, skaitytojas privalo jį pakeisti tokiu pat arba kitu lygiaverčiu, arba atlyginti dešimteriopa jo rinkos kaina (kainą nustato bibliotekoje sudaryta komisija);

13.2. už nepilnamečių skaitytojų prarastus ar nepataisomai sugadintus spaudinius ir kitus dokumentus atsako tėvai arba globėjai;

13.3. pabaigęs mokyklą ar dėl kitų priežasčių nutraukęs mokymąsi, mokinys privalo atsiskaityti su biblioteka;

13.4. tyčia sugadinęs bibliotekos turtą ar įvykdęs kitus naudojimosi biblioteka tvarkos

pažeidimus, skaitytojas įspėjamas, apie jo netinkamą elgesį informuojamas klasės auklėtojas, administracija, tėvai ar globėjai;

13.5. bibliotekos skaitytojams, nesilaikantiems arba pažeidusiems bibliotekoje nustatytą tvarką, mokyklos direktoriaus įsakymu terminuotam ar visam laikui gali būti atimta teisė naudotis biblioteka.

**V SKYRIUS**

**BIBLIOTEKOS PAREIGOS IR TEISĖS**

14. Biblioteka privalo:

14.1. informuoti skaitytojus apie savo spaudinių ir kitų dokumentų fondą ir kitų dokumentų fondą ir teikiamas paslaugas;

14.2. užtikrinti galimybę skaitytojams naudotis bibliotekos fondais;

14.3. tobulinti skaitytojų aptarnavimo organizavimą.

15. Biblioteka turi teisę:

15.1. pranešti klasės auklėtojams, mokyklos vadovams, kurie mokiniai skolingi bibliotekai;

15.2. skolininkams neišduoti vadovėlių ir kitų spaudinių.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_